שיחה:ערי חינוך

message: מקריאת הערך לא הבנתי שהמיזם חשוב במידה שתצדיק ערך בוויקיפדיה. דוד שי - שיחה 13:17, 19 באוקטובר 2011 (IST)
thread_title: חשיבות

message: כתבתי גם בדף השיחה של דוד שי שהעלה את שאלת חשיבות הערך. אשמח מאוד לכל עזרה או הסבר נוסף לגבי הקריטריונים לחשיבות ערך והאם הוא מתאים לויקיפדיה או לא. "ערי חינוך" פורצת דרך בכל קנה מידה והינה פיתוח ישראלי ייחודי שכעת מתחיל לפרוץ גם לחו"ל. חשבנו שמעניין וגם חשוב לקרוא על ערי חינוך ולהכיר את הניסיון והמטען רב השנים בכל רחבי הארץ (פריפריה ומרכז) שעומד מאחורי העשייה הנוכחית. כאמור, כל תגובה או הארה תעזור מאוד. תודה
thread_title:  תגובה לבדיקת החשיבות 

message: התבהרו לי כמה דברים. ראשית, עכשיו אוסיף את הקישור לשיחה שלי. שנית, דוד שי חשב לפי מה שכתבתי לו שהערך נועד לקידום שיווקי. כנראה שלא הסברתי נכון. מבין המגוון העצום של אנשים שערי חינוך באה איתם במגע, מעטים מאוד אם בכלל, הם לקוחותיה או משפיעים באופן כלשהו על העסקתה. זו מהותו של ארגון עסקי חברתי, מטרתו הראשונה היא שינוי ותיקון בחברה ובעקבותיה, גם השתכרות. אוסיף שוב שחשיבות הערך "ערי חינוך" היא לא רק בשינוי החברתי הדרמתי שאותו היא מובילה (ראו טבריה חדרה בת ים ועוד...) אלא בעיקר בכך שזהו הארגון הראשון בעולם למיטב ידיעתנו שנקרא כך ושעושה את העבודה הזו- מהפכה חינוכית בעיר, כך שהעיר כולה נהפכת לבית ספר אחד גדול. העסקים מקדמים את החינוך והחינוך מקדם אותם (בנוסף לעוד הרבה אספקטים). אשמח מאוד לענות על שאלות , לספק הבהרות ולקבל כל עזרה בהפיכת הערך ללגיטימי. שיחה
replies: text: שלום שירלי וברוכה הבאה לויקיפדיה. אנא עייני בדף השיחה שלך (המופיע בצבע כתום על המסך כרגע כנראה), וראי את הברכות ואת הבקשות שם.

text: בנוגע לערך "ערי חינוך" - ערכים בויקיפדיה נכתבים כאשר יש בהם חשיבות אנציקלופדית. חשיבות אנציקלופדית נמדדת גם לפי חשיבות ציבורית. האם יש כתבה בכלי תקשורת ארצי שסיקרה את הארגון, האם הוא זכה בפרס כלשהו?  פרטים אלה יסייעו בהשארת הערך, אנא צייני אותם כאן או בערך עצמו. בברכה, דני. Danny-w • שיחה    13:54, 21 באוקטובר 2011 (IST)
replies: text: :אני מצטרף למה שאמר דני.

text: :המדד הכי פשוט לחשיבותו של דבר הוא האם מישהו שלישי כתב על הדבר הזה - עיתון נפוץ, אתר אינטרנט מכובד, כתב עת אקדמי וכו'. כלל האצבע הוא שוויקיפדיה לא אמורה להיות המקום הראשון שבו כותבים על דברים, גם אם היוצרים של הדברים האלה בטוחים שהדברים האלה טובים, חשובים ופורצי דרך.

text: :אם תוכלי להביא הפניות למאמרים אחרים שנכתבו על זה, רצוי של אנשי מקצוע בתחומים של חינוך ופיתוח ערים, זו תהיה הוכחה טובה לחשיבות. --אמיר א׳ אהרוני - שיחה 14:10, 21 באוקטובר 2011 (IST)
replies: text: ::ויקיפדיה אינה המקום הראשון, וניתן למצוא לא מעט התיחסויות ברחבי האינטרנט הישראלי - בדקות ספורות הגעתי לסקירות על הפעלת המודל בחדרה (למשל ב-mynet) ובבת ים, לפרוטוקול יום עיון במכללת סמינר הקיבוצים, ולישיבת מועצת עיריית נתניה שדנה באימוץ השיטה. אשתדל להוסיף בימים הקרובים קישורים בגוף הערך.--א 158 - שיחה 00:01, 22 באוקטובר 2011 (IST)
דני ואמיר, תודה לכם על תגובותיכם. מאוד נעים לקבל תגובה לפנייה כי בויקיפדיה (במיוחד לטירונים כמוני) כשכותבים בדף השיחה זה מרגיש קצת כמו לשלוח לחם על המים (כלומר- לך תדע). דני כפי שהצעת, פתחתי דף משתמש. לגבי פרסומים, יעקב נכלל השנה ב"אחד מ-50 המשפיעים ביותר על החינוך לשנת- 2011" של עיתון העיר, זאת על ניהול והקמת "ערי חינוך". האם לכך למשל התכוונתם? הוא קיבל עוד הרבה מאוד פרסים והכרות ויש כתבות רבות ומאמרים על פעילותו שממנה נבעה הקמת "ערי חינוך", אך האם זה יכול לעזור לערך הנוכחי? לשמחתי, א158 מצא אזכורים באינטרנט ועומד להעלות עוד קישורים בימים הקרובים. אשמח מאוד לדעת אם זה עוזר ואם יש עוד משהו שאני יכולה לעשות. תודה רבה ושבת שלום שירלי הכט - שיחה 13:19, 22 באוקטובר 2011 (IST)

text: שלום שירלי. אינני יודע מה מצא משתמש:א 158 באינטרנט, אך הערך הנוכחי, כפי שמופיע בוויקיפדיה (נכון לכתיבת שורות אלה), אינו מראה על חשיבות ציבורית.

text: האם פורסמו מאמרים או כתבות, בתקשורת הארצית בעניין הארגון החברתי "ערי חינוך"? אנא תני לכך קישור או צילום. (פרוטוקול של דיון בעניין הארגון מוכיח את קיומו אך אינו מוכיח חשיבות ציבורית). במידה שמדובר בתוכנית מוכרת על ידי משרד החינוך, יתכן שאת יכולה להוסיף קישור המדבר עליה מטעם משרד החינוך. ניתן יהיה לשקול אפילו קישור באחד מדפי הבית של העיריות, בהן היה הפרוייקט פעיל, והדבר יאמת את חשיבותן הציבורית על ידי גוף שלישי.

text: אנא סייעי לנו והוכיחי את החשיבות הציבורית בפועל של הערך האנציקלופדי "ערי חינוך"- על מנת למנוע את מחיקת הערך. בברכה, דני. Danny-w • שיחה    18:48, 22 באוקטובר 2011 (IST)
replies: text: :ל-Danny-w - צרפתי לערך מבחר קישורים. יתכן שבהמשך הדרך אהפוך חלק מהם להערות שוליים ואפנה מן המקומות המתאימים. לשירלי הכט - יש טעם לשנות את הפתיח. הפתיח מציג את הערך כאילו הוא עוסק בארגון שהוקם ב-2010, בעוד שהערך עצמו עוסק בעיקר במודל כפי שהוצג והופעל במשך עשור שלם לפני הקמת הארגון. --א 158 - שיחה 21:02, 22 באוקטובר 2011 (IST)
replies: text: ::דני, ציינתי בערך שיעקב נכלל ברשימת 50 המשפיעים ביותר על החינוך ל2011 מטעם עיתון העיר, זאת על הקמת וניהול 'ערי חינוך'. בנוסף, משתמש א158 צירף קישור לפורטל עיריית חדרה שמספר על פילות 'ערי חינוך' בעיר ועל התכנית שנבנית ומנוהלת על ידי הארגון. האם זה בכיוון הנכון? א158, לגבי הפתיח, קשה מאוד להפריד את פעילות ערי חינוך מהסעיף שקראנו לו היסטוריה. הארגון אכן הוקם ב2010 אבל כמו כל המיזמים של יעקב- בית הספר הדמוקרטי, המכון לחינוך דמוקרטי, החממה ליזמות חינוכית, חינוך אישי, תכנית חלוץ ועוד...- גם ערי חינוך נוצר'בהליכה'. זה עונה גם לפסקה הבאה שנוגעת לשם הערך. אפשר לכתוב ערך על עיר חינוך כמושג תאורטי, אבל חשבתי שדווקא חשוב לכתוב על ארגון חי ופועל שמיישם את המושג. שירלי הכט - שיחה 00:23, 23 באוקטובר 2011 (IST)

text: הערך עוסק בפרוייקט "ערי חינוך" כפי שהוא מתנהל בישראל כבר יותר מעשור. המשפט הראשון טוען שהוא עוסק בארגון "ערי חינוך" שנוסד ב-2010. את המשפט האחד הזה צריך לשנות כי הוא לא משקף את מה שנאמר בערך. אפשר ואף רצוי לציין בהמשך שב-2010 נוסד ארגון "ערי חינוך", ופעילותו של יעקב הכט בתחום הזה, שנוהלה עד אז ממכללת סמינר הקיבוצים, מתנהלת מאז 2010 במסגרת הארגון.--א 158 - שיחה 19:01, 23 באוקטובר 2011 (IST)
thread_title:  לומדת בהליכה 

message: האם שם הערך לא אמור להיות עיר חינוך בלשון יחיד (על משקל "עיר ללא אלימות" ולא "ערים ללא אלימות") ? לשיקול דעתכם.  Danny-w • שיחה    21:50, 22 באוקטובר 2011 (IST)
replies: text: המיזם קרוי "ערי חינוך", כפי שמלמד האתר שלו. דוד שי - שיחה 23:43, 22 באוקטובר 2011 (IST)
thread_title:  שם הערך 

message: א. משפט הפתיחה הוא :
replies: text: "ערי חינוך הוא ארגון חברתי עסקי שהוקם ב-2010 על ידי יעקב הכט ורם שמואלי, ומלווה תהליכי שינוי בערים אשר מעוניינות להפוך לערי חינוך."

text: המשפט מגדיר את עצמו תוך שימוש בעצמו, ובכך מהווה כשל לוגי. האם אפשר לנסחו אחרת? 
ב. מה עושה הארגון / השיטה??

text: לפי הסבר בערך כרגע (בפיסקה השניה), "גישת ערי חינוך רואה במערכת החינוך כלי מרכזי בפיתוח העיר..."

text: בהמשך יש פירוט לגבי הרעיון ("עיר חינוך מהווה רשת חברתית לימודית הממוקדת במיצוי...")

text: ובהמשך יש פירוט המושגים (שפה מקומית, אמנות שיתופי הפעולה).

text: המושג "אמנות שיתופי הפעולה" אף מורחב ונאמר בו:

text: "בעיר חינוך מתקיים תהליך דינמי שבדומה לעבודת אמנות, יוצר השראה. במהלכו נרקמים שיתופי פעולה שמאפשרים יצירות ייחודיות של תושבי העיר והארגונים הפועלים בה". (וכן הלאה).

text: אני מצטער - קראתי וקראתי שוב, מספר פעמים, ולא הבנתי מה עושה הארגון / השיטה.

text: גם כותרות המשנה המופיעות בהמשך "מאפייני עיר החינוך" ו- "המטרות" - אינן נותנות הסבר קונקרטי, מה בדיוק עושה הארגון, איך בדיוק פועלת השיטה.

text: אני מודה: אני לא מבין!

text: אבקש לקבל הסבר. עדיף בערך עצמו, אך גם הסבר כאן יהיה התחלה טובה. תודה, דני. Danny-w • שיחה    01:37, 23 באוקטובר 2011 (IST)
replies: text: :דני, אני מודה לך מאוד על ההארה. אם זה לא מובן לך, מן הסתם אתה לא היחיד. אנסה להסביר ואם זה יעזור, אכניס את זה גם לערך. כמו שכתוב בערך: העיר כולה, על כלל משאביה, תהפוך לבית ספר גדול אחד. לפי תפישה זו, ייווצר היזון הדדי: מצד אחד תלמידי העיר יוכלו ללמוד בכל המוסדות, המתקנים, אתרי המסחר והתעשייה, מרכזי התרבות והספורט הקיימים בעיר. ומצד שני התלמידים, על שלל כישוריהם, יסייעו לעיר לצמוח בכיוונים שאותם סימנה כמנועי צמיחה עירוניים. העיר כולה הופכת לבית ספר אחד גדול. בטבריה למשל, תלמידי ברנקו וייס, נוער בסיכון, מנהלים ומתחזקים בכוחות עצמם את הפארק האתגרי של העיר. או למשל, יש בני נוער שהם "שגרירי תרבות". הם לומדים על ההיסטוריה של העיר ומלווים כמעט כל אוטובוס תיירים שנכנס אליה. כמו כן, יש ילדים שבעקבות משנת הרמב"ם שקבור בעיר, מגדלים בכל הגינות ואפילו איי התנועה, צמחי מרפא ומוכרים אותם לאחר עיבוד. ויש עוד דוגמאות רבות לכך שכל ילד יכול ללמוד ולהתפתח גם מעבר לקירות בית הספר. זאת כדי לאפשר לכל ילד למצוא את האזורים שבהם הוא טוב ולחוות חווית הצלחה. התפישה הבסיסית היא שכולנו חלשים, בינוניים, או חזקים בתחומים שונים. אם אנחנו מרחיבים מאוד את יכולת הבחירה, הרבה מעבר לקוריקולום המסורתי של בית הספר, גם לילד שמאוד חלש בחשבון או היסטוריה, יש סיכוי למצוא אזור שבו הוא יצטיין (ואז הוא יוכל להתמודד גם עם אזורי החולשה שלו). העניין הוא שבכל עיר העשייה היא מאוד ייחודית ולא דומה לעיר אחרת, וזה מכוון. הכוונה היא שבמהלך שנת התיכנון הראשונה, במסגרת מעגלים של מנהלי בתי ספר, ראשי אגף חינוך, מורים, הורים, בעלי עסקים, וכל מרכיב אחר של העיר, תיבנה תכנית על ידי התושבים עצמם ולא תונחת עליהם. לכן קראנו לזה אמנות. בניגוד לקונפקציה, למוצר צפוי מראש, בכל עיר נרקם מארג שונה. טבריה זכתה בפרס החינוך המחוזי שניתן על ידי משרד החינוך בעקבות יישום התכנית, מפני שגם בעיני אנשים מתוך הממסד, אלה שמייצרים את הקוריקולום המסורתי, קורה שם משהו ראוי לציון ולהערכה. ב2010 זכתה חדרה בפרס החינוך הארצי וזאת רק על שנת התיכנון. כלומר, הדברים בשטח הרבה יותר מרשימים ממה שאני מצליחה לכתוב עליהם.לגבי הפתיח, אנסה לשנות כך שיישמע בהיר יותר אבל בעיקרון גם ארגון 'עיר ללא אלימות' מנסה להפוך את העיר לעיר ללא אלימות אך קורא לעצמו כך עוד לפני המעשה. באופן דומה 'ערי חינוך' מלווה תהליכי שינוי לעיר חינוך שירלי הכט - שיחה 09:20, 23 באוקטובר 2011 (IST) 
מעבר לכך, כותבי הערך מוזמנים לעיין בערך עיר ללא אלימות או בערך אחת מתשע, לדוגמה, כערכים אנציקלופדיים בתחום חינוכי-חברתי קרוב, בהם מפורטת פעילות הארגון באופן קונקרטי, כדוגמה להסבר קונקרטי אפשרי. בברכה, דני. Danny-w • שיחה    01:53, 23 באוקטובר 2011 (IST)

text: 1. "ערי חינוך" הוא שם של ארגון "חברתי-עסקי" (מה פירוש מונח המפתח הזה?) שהוקם ב-2010;

text: 2. "ערי חינוך" הוא כינוי לגישה מסויימת שהוכתרה כ"חינוכית-אורבנית" ונטען שיש בה דבר-חידוש;

text: 3. "ערי חינוך" הוא שם יומרני לערים שבהן יש גני ילדים ובתי ספר; מדובר כנראה בהמצאה חדשנית של האדונים הכט ושמואלי. עוזי ו. - שיחה 02:36, 23 באוקטובר 2011 (IST)
replies: text: :עוזי, אני לא יודעת למה אתה עוקצני אבל בכל זאת אענה לך לפחות על הסעיף הראשון. אתה מוזמן לקרוא את הערך המגזר הרביעי שמסביר מהו ארגון חברתי עסקי ומה הגורמים להתהוותו. אבל בעקרון, מדובר בעסק שמטרתו הראשונה היא תיקון חברתי. מטרתו השנייה היא להתפרנס בתוך כך. בניגוד למלכ"רים או עמותות שנתמכות על ידי כספי ציבור ושעובדיהן מקבלים משכורות שאינן תלויות בתפוקה, ארגון ערי חינוך מייצר את מחייתו בעצמו על ידי עבודה. אם אין תפוקה, אין רווח. והתפוקה כאמור, היא שינוי חברתי מורגש ובר קיימא. אם הוא לא קורה, אנחנו לא קיימים. מה אתה אומר על ההמצאה החדשנית הזאת?שירלי הכט - שיחה 09:39, 23 באוקטובר 2011 (IST)
replies: text: ::: קראתי את המגזר הרביעי, והוא אינו מתאמץ להעביר אינפורמציה אלא לשכנע דרך טשטוש. כל עוד המושג "ארגון חברתי-עסקי" לא נקלט בשפה העברית (והוא עוד לא נקלט), אי אפשר להשתמש בו, אלא בגרסאות ארוכות ומדוייקות שלו: מדובר בעסק שיש לו שתי מטרות (אינני חושב שאנחנו יכולים לשפוט ביושר איזו מטרה חשובה יותר לכל העובדים בעסקים כאלה). ובכנות, אני חשדן מאד כלפי מי שמנכסים דבר שאנשים היו עושים מקדמת-דנא דרך אריזתו באריזה חדשה, במיוחד דרך שינוי השפה. עוזי ו. - שיחה 19:39, 26 באוקטובר 2011 (IST)
נימוק החשיבות: החדשנות, הותק וההצלחה של גישת "ערי חינוך" מקנים לערך חשיבות אנציקלופדית. מדובר בגישה שמטרתה להפוך את העיר כולה לארגון מחנך ("בית ספר אחד גדול"), ובמקביל לארגון לומד. המטרה היא לחולל בדרך זו שינוי חברתי מהותי בעיר שלמה. הגישה משלבת גיוס כולל של משאבי העיר (בנוסף למשאביהם של מוסדות החינוך הפורמליים) למטרות החינוך וההוראה, והפעלה של התלמידים במסגרת פעולות הפיתוח החברתי של העיר. בכך החידוש, ובכך השינוי המהותי. הגישה פועלת בכמה ערים כבר למעלה מעשור, וצברה ותק והצלחות. בין השאר, היא זיכתה שתי ערים (טבריה וחדרה) בפרסי חינוך, אחד מחוזי ואחד ארצי. מנקודת ראות אנציקלופדית (ולא רק), השיטה עצמה חשובה מן הארגון שהחל להפעיל אותה ב-2010. --א 158 - שיחה 18:41, 26 באוקטובר 2011 (IST)

text: החברה כולה (ולא רק עיר זו או אחרת) היא מאז ומתמיד "ארגון מחנך". עוזי ו. - שיחה 19:40, 26 באוקטובר 2011 (IST)
thread_title:  בקשה לניסוחים והסברים 

message: ממתי הערכים בויקיפדיה ניתנים לעריכה על ידי אדם אינטרסנטי המציג נתונים מוטים, מה כל שכן שהערכים אינם נשענים על אסמכתאות צד שלישי כלשהן (פרסום עצמי) ? 
ראו: יעקב הכט, ערי חינוך.
לתשומת לבכם: המשתמשת:שירלי הכט היא אשתו של יעקב הכט.
37.46.38.172 01:10, 30 בינואר 2014 (IST)
replies: text: ויקיפדיה מוגדרת כאנציקלופדיה שכל אחד יכול לערוך, לכן גם מי שמעורב בנושא הערך רשאי לערוך. טענות בדבר הטייה ומחסור באסמכתאות צריכות להיות מבוררות באופן ענייני. Uziel302 - שיחה 01:33, 30 בינואר 2014 (IST)
thread_title:  אין הנחתום מעיד על עיסתו ! 

message: שלום עורכים יקרים,
מצאתי קישור חיצוני אחד או יותר בערי חינוך שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.democratic.co.il/city/%D7%9E%D7%94%D7%99-%D7%A2%D7%99%D7%A8-%D7%97%D7%99%D7%A0%D7%95%D7%9A נמצא כקישור שבור. מומלץ להוסיף https://web.archive.org/web/20110907025238/http://www.democratic.co.il/city/%D7%9E%D7%94%D7%99-%D7%A2%D7%99%D7%A8-%D7%97%D7%99%D7%A0%D7%95%D7%9A/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 08:32, 14 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022)